**Procesul unei javre**

*Florianruse*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

– Procesul de conștiință

legat de tot ce ți-am făcut,

îți aduc la cunoștință,

iubita mea, că l-am pierdut.

(Judecătorul mi-a părut

totuși exagerat zelos -

deși-am jurat că nu am vrut

nicicând să fiu un ticălos…

Argumentând că probele

copleșitoare supurau,

el, hotărî cât zilele

să-mi fie luate meritau.)

– Știi, parte-aceea din mine

care-odat' n-avea regrete?

Acum, de oameni de bine,

ștearsă-i parcă c-un burete.

Deci, n-ai vrea să-ncercăm din nou?

Dă-mi șansa de-a te lămuri

că nu mai sunt ce-am fost - un bou!

Altfel, de-a-ntregul, aș muri.